《送奉常牛西唐致仕归河南》
明代·湛若水

西唐中州秀，秀出金芙蓉。因君棱层姿，每忆西唐峰。

自君正清卿，接之吾眼明。见君如见山，矻然两棱层。

北鸟无越想，南翎快朔征。自得开笼去，安知羁鸟情。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。